[{"text_idx": "#000002", "text": "C\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000006", "text": "En c\u0302i tiu artikolo ni prezentas dek japanajn proverbojn."}, {"text_idx": "#000007", "text": "En la unua linio aperas la proverbo en la japana originalo.\nEn la dua linio aperas g\u0302ia prononco.\nEn la tria linio aperas lau\u0306vorta traduko.\nEn la kvara linio aperas la interpreto kun aliaj klarigoj lau\u0306necese.\nEn la kvina kaj postaj linioj aperas proverbo au\u0306 proverboj el Proverbaro Esperanta de Zamenhof kun pli-malpli simila signifo. Tamen ni ne c\u0302iam sukcesis trovi sam-signifan proverbon en la Proverbaro."}, {"text_idx": "#000009", "text": "(saru mo ki kara ochiru)\nEc\u0302 simioj iafoje falas de la arbo.\nInterpreto: Ec\u0302 lertaj homoj iafoje malsukcesas.\n\u2022 Ec\u0302 plej ruza vulpo en kaptilon falas.\n(inu mo arukeba bou ni ataru)\nInterpreto: Se oni agos, oni renkontos malfelic\u0302an aferon, same kiel hundo, kiu povus esti batita de bastono, kiam g\u0302i eliros. Se oni nenion faros, nenio okazos.\n\u2022 Pli valoras faro nenia, ol faro malbona."}, {"text_idx": "#000010", "text": "La plej malluma loko estas la bazo de lumilo.\nInterpreto: Kiam oni serc\u0302as ion en mallumo, oni ofte ne atentas la plej proksiman lokon."}, {"text_idx": "#000012", "text": "Interpreto: La homoj estas diversaj. C\u0302iu havas sian propran guston, penson, opinion, karakteron ktp malsame de aliaj homoj.\n\u2022 Kiom da homoj, tiom da gustoj."}, {"text_idx": "#000016", "text": "Hiraishi, N. Naomi estas esperantistino naskig\u0302inta en Brazilo, kiu eklernis Esperanton jam en somero 2021. Plac\u0302as al s\u0302i kuiri, mang\u0302i legomojn kaj promeni. S\u0302iaj gepatroj estas japanoj kaj s\u0302i nuntempe log\u0302as en Japanujo."}, {"text_idx": "#000018", "text": "bastono: longa peco de ligno uzata por helpi mars\u0302adon au\u0306 por bati."}, {"text_idx": "#000019", "text": "bori: fari truon, turnante akran ilon."}, {"text_idx": "#000020", "text": "cedi: ne plu kontrau\u0306batali; konfesi sin venkita.\nelteno: la forto au\u0306 preteco akcepti malagrablan situacion sen plendi au\u0306 subig\u0302i.\nguto: unu akvero; falanta akvero."}, {"text_idx": "#000022", "text": "ruza: kapabla elpensi lertajn rimedojn por atingi ion.\nsimio: besto la plej proksima kaj simila al homo."}, {"text_idx": "#000023", "text": "spiko: la kapo de greno au\u0306 alia herbo."}, {"text_idx": "#000024", "text": "virto: konstanta emo fari bonon kaj nepre ne fari malbonon.\nvulpo: besto simila al hundo."}, {"text_idx": "#000026", "text": "Mi esperas ke vi konas kaj posedas la oklingvan version de nia Proverbaro?"}, {"text_idx": "#000027", "text": "En g\u0302i estas dekkvino da japanaj proverboj aldonitaj!"}, {"text_idx": "#000028", "text": "Mi nun j\u0302us ellitig\u0302is... mang\u0302os kaj poste studos vian tekston!"}, {"text_idx": "#000029", "text": "Gratulojn, sed c\u0302u vi ne scias ke en la Oklingva Proverbaro (eldono FEL) enestas dekkvar japanajn?"}, {"text_idx": "#000030", "text": "Ili estas en pag\u0302o 524."}, {"text_idx": "#000031", "text": "La Oklingva estas la proverbaro de Zamenhof (patro kaj filo) kun klopodo de restau\u0306ra vastig\u0302o. Apud la zamenhofaj proverboj aperas ekvivalentoj en: Rusa, pola, germana, franca, nederlanda, hungara, kaj latina."}, {"text_idx": "#000032", "text": "Mi studos vian tekston post matenmang\u0302o, sed volis jam tuj gratuli!"}, {"text_idx": "#000035", "text": "Por 3 estas iu proverbo kiu rilatas!\n625: Per unu s\u0302tono oni du j\u0302etojn ne faras."}, {"text_idx": "#000036", "text": "Por 6 ekzistas la Varingjena Lumingo sian bazon ne prilumas. (Rogistereldono de Proverbaro) kaj ankau\u0306: 410: Kie lumo ekzistas, ankau\u0306 ombro trovig\u0302as."}, {"text_idx": "#000037", "text": "Lau\u0306 Varingjeno g\u0302i estas araba proverbo."}, {"text_idx": "#000041", "text": "Anna: jes se vi uzas Rogister-eldonon!"}, {"text_idx": "#000042", "text": "La Rogistera alfabetigo (absoluta: c\u0302iu proverbo komencig\u0302anta per \"la\" trovig\u0302as c\u0302e L!). Logike oni alfabetigas pli sence! Lau\u0306 unua c\u0302efvorto au\u0306 lau\u0306 unua substantivo"}, {"text_idx": "#000043", "text": "Sed ne se vi uzas iun malnovan Hachette au\u0306 se vi uzas la oklingvan!"}, {"text_idx": "#000048", "text": "Mi ankorau\u0306 serc\u0302as c\u0302u vere neniu esperanta proverbo estas pli samsenca!"}, {"text_idx": "#000050", "text": "Mi ne sciis la ekziston de la libroj, kiujn vi menciis, do mi lernis g\u0302in en tiu c\u0302i s\u0302anco."}, {"text_idx": "#000051", "text": "Certe kiel vi bone scias, en Japanujo trovig\u0302as multaj interesaj proverboj same kiel en aliaj landoj en la mondo. Kaj ni celis prezenti kelkajn el ili por ke ec\u0302 homoj, kiuj ne bone konas Japanujon, havu okazon tus\u0302i parton de japana kulturo kun g\u0302uoj. Kvankam mi ne estas g\u0302ia fakulo, mi havas okazojn au\u0306di la proverbojn en mia c\u0302iutaga vivo."}, {"text_idx": "#000052", "text": "N-ro 6 \"La plej malluma loko estas la bazo de lumilo. \" signifas ke oni ofte pretervidas sian plej proksiman lokon."}, {"text_idx": "#000053", "text": "Ekzemple, mi forgesis, kien mi metis miajn okulvitrojn, kaj serc\u0302is c\u0302ie en la c\u0302ambro, tamen fine mi trovis ilin en la okulvitrujo. La plej proksiman lokon oni ofte pretervidas, g\u0302i estas la celo de la proverbo."}, {"text_idx": "#000054", "text": "La lumilo aperinta en c\u0302i tiu proverbo estas uzita en malnova tempo en Japanujo. Imagu, ke vertikale staranta bastono kun kandelo lumas per malgranda fajro. G\u0302ia bazo estas en mallumo, kaj per tio oni priskribis, ke homoj ofte ne rimarkas ion sub siaj piedoj."}, {"text_idx": "#000055", "text": "Via japana-angla vortaro pravas. La vorto devenis de Teo-ceremonio kaj instruas kiel trakti gastojn. Sed hodiau\u0306 oni uzas la vorton por esprimi ordinaran aferon en c\u0302iutaga vivo ekster la tradicio, ekzemple pri renkontig\u0302o en vojag\u0302o. Do nuntempe japanoj g\u0302enerale uzas la esprimon ne limigite al la strikta senco de Teo-ceremonio, sed pli malpeze. Mi esperas, ke vi trovos samsencan proverbon en Esperanto, kiun mi ne sukcesis trovi."}, {"text_idx": "#000056", "text": "Parenteze, esprimoj, kiuj konsistas el kvar c\u0302inaj signoj kiel \"unu + io + unu + io\" estas ofte troveblaj en Japanujo. Eble japanoj s\u0302atas tiun formon. Kolekti diversajn esprimojn en tiu formo eble estas interese."}, {"text_idx": "#000060", "text": "Mi ne sciis la ekziston de la libroj, kiujn vi menciis, do mi lernis g\u0302in en tiu"}, {"text_idx": "#000061", "text": "Pasintjare FEL eldonis la Proverbaron kiun patro kaj filo deziris! Apud la esperantaj versioj de Ludoviko aperas la kvar lingvoj el la originalo de patro Marko. Sed ni aldonis ankorau\u0306 tri pliajn lingvojn. La libro estas do vere baza libro de nia lingvo kaj movado. Neeviteble...iom kosta sed ne terure kosta c\u0302ar iu entuziasmulo subvenciis por malaltigi la prezon."}, {"text_idx": "#000062", "text": "Kontaktu min por ke mi sendu pag\u0302on al vi."}, {"text_idx": "#000064", "text": "Ec\u0302 ekzistas vortaroj pri la kvarvortaj\u0302oj, c\u0302u."}, {"text_idx": "#000066", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000067", "text": "Algluita kiel ric\u0302a teksto. Alglui plat-tekste"}, {"text_idx": "#000068", "text": "Estas permesate nur 75 emog\u0302ioj."}, {"text_idx": "#000069", "text": "Via ligilo estas au\u0306tomate enkorpigita. Montri kiel ligilo"}, {"text_idx": "#000071", "text": "Ne eblas rekte alglui bildojn. Als\u0302utu au\u0306 enmetu bildojn per URL."}]